พระราชบัญญัติจัดตั้งศาลจังหวัดลานช้าง ศาลจังหวัดนครจัมปาศักดิ์ ศาลจังหวัดพิบูลสงคราม และศาลจังหวัดพระตะบอง พุทธศักราช 2484
ประกาศวันที่ 1941-08-12

content: พระราชบัญญัติ จัดตั้งศาลจังหวัดลานช้าง ศาลจังหวัดนครจัมปาศักดิ์ ศาลจังหวัดพิบูลสงคราม และศาลจังหวัดพระตะบอง พุทธศักราช ๒๔๘๔
content: ในพระปรมาภิไธยสมเด็จพระเจ้าอยู่หัวอานันทมหิดล คณะผู้สำเร็จราชการแทนพระองค์ (ตามประกาศประธานสภาผู้แทนราษฎร ลงวันที่ ๔ สิงหาคม พุทธศักราช ๒๔๘๐) อาทิตย์ ทิพอาภา พล.อ. พิชเยนทรโยธิน ตราไว้ ณ วันที่ ๘ สิงหาคม พุทธศักราช ๒๔๘๔ เป็นปีที่ ๘ ในรัชชกาลปัจจุบัน
content: โดยที่สภาผู้แทนราษฎรลงมติว่า สมควรจัดตั้งศาลจังหวัดขึ้นที่จังหวัดลานช้าง จังหวัดนครจัมปาศักดิ์ จังหวัดพิบูลสงคราม และจังหวัดพระตะบอง จึงมีพระบรมราชโองการให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติจัดตั้งศาลจังหวัดลานช้าง ศาลจังหวัดนครจัมปาศักดิ์ ศาลจังหวัดพิบูลสงครามและศาลจังหวัดพระตะบอง พุทธศักราช ๒๔๘๔”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ตั้งศาลจังหวัดขึ้นที่จังหวัดลานช้างเรียกว่า “ศาลจังหวัดลานช้าง” ที่จังหวัดนครจัมปาศักดิ์ เรียกว่า “ศาลจังหวัดนครจัมปาศักดิ์” ที่จังหวัดพิบูลสงคราม เรียกว่า “ศาลจังหวัดพิบูลสงคราม” และที่จังหวัดพระตะบอง เรียกว่า “ศาลจังหวัดพระตะบอง” แต่จะเปิดทำการเมื่อใด ให้ประกาศโดยพระราชกฤษฎีกา
sectionNo: 4
content: มาตรา ๔ ให้ศาลจังหวัดลานช้างมีเขตตลอดท้องที่จังหวัดลานช้าง
sectionNo: 5
content: มาตรา ๕ ให้ศาลจังหวัดนครจัมปาศักดิ์มีเขตตลอดท้องที่จังหวัดนครจัมปาศักดิ์
sectionNo: 6
content: มาตรา ๖ ให้ศาลจังหวัดพิบูลสงครามมีเขตตลอดท้องที่จังหวัดพิบูลสงคราม
sectionNo: 7
content: มาตรา ๗ ให้ศาลจังหวัดพระตะบองมีเขตตลอดท้องที่จังหวัดพระตะบอง
sectionNo: 8
content: มาตรา ๘ ให้รัฐมนตรีว่าการกระทรวงยุติธรรมรักษาการให้เป็นไปตามพระราชบัญญัตินี้
content: ผู้รับสนองพระบรมราชโองการ พิบูลสงคราม นายกรัฐมนตรี